-NACRT PRIJEDLOGA

Na temelju članka 86. Zakona o prostornom uređenju („Narodne novine“ broj 153/13, 65/17, 114/18, 39/19, 98/19) i članka 30. Statuta Općine Privlaka ("Službeni glasnik Zadarske županije" broj 05/18, 07/21), Općinsko vijeće Općine Privlaka na xx. sjednici održanoj dana \_\_\_\_\_\_\_\_\_\_\_\_ 2022. godine donijelo je

**ODLUKU O IZRADI IV. IZMJENA I DOPUNA PROSTORNOG PLANA UREĐENJA OPĆINE PRIVLAKA**

**Članak 1.**

**Pravna osnova za izradu i donošenje izmjene i dopune**

Donosi se Odluka o izradi IV. Izmjena i dopuna Prostornog plana uređenja Općine Privlaka (u daljnjem tekstu: Odluka).

Prostorni plan uređenja Općine Privlaka objavljen je u Službenom glasniku Zadarske županije broj 04/04, 02/07, 16/11, 16/19.

IV. Izmjena i dopuna Prostornog plana uređenja Općine Privlaka izrađuje se i donosi u skladu s odredbama Zakona o prostornom uređenju (Narodne novine broj 153/13, 65/17, 114/18, 39/19 i 98/19).

**Članak 2.**

**Razlozi za izradu IV. Izmjene i dopune PPUO Privlaka**

Pristupiti će se izradi i donošenju IV. Izmjena i dopuna Prostornog plana uređenja Općine Privlaka (u daljnjem tekstu: Plan) a koje se odnose na:

- redefiniranje postojećih građevinskih područja naselja (izgrađeni-neizgrađeni dio) u skladu sa stvarnim stanjem u prostoru

*-* preraspodjela/preoblikovanje građevinskih područja naselja (tako da se za istu površinu smanjuje dio sadašnjeg građevinskog područja naselja) uvažavajući kriterije pogodnosti za gradnju i opremljenost komunalnom infrastrukturom, a po zahtjevima vlasnika nekretnina koje se u vrijeme donošenja ove odluke nalaze unutar građevinskog područja naselja biti će moguće prebacivanje površine na udaljenost do najviše 50 metara od rubnog dijela postojeće granice građevinskog područja naselja

- redefiniranje namjena površina

- izmjena dijela planiranih koridora i prometnih površina radi usklađenja sa stanjem na terenu

- izmjena granica lučkih područja i planiranje sidrišta

- izmjene i dopune tekstualnog dijela Plana (Odredbe za provođenje) radi kvalitetnije provedbe plana i u svrhu otklanjanja nejasnih formulacija, odnosno dopuna i preciznije definiranje odredbi kojima se propisuju uvjeti uređenja, korištenja i smještaja građevina

- izmjene grafičkih priloga

- izrada Plana na ažurnoj geodetskoj podlozi.

**Članak 3.**

**Obuhvat izrade IV. Izmjene i dopune Plana**

Ova Izmjena i dopuna obuhvaća cjelokupno administrativno područje Općine Privlaka.

Izmjena i dopuna Plana obuhvaća tekstualni i kartografski dio Plana.

**Članak 4.**

**Sažeta ocjena stanja u obuhvata izmjene i dopune Plana**

Sadašnje stanje u Planom obuhvaćenom prostoru je potrebno u manjoj mjeri ažurirati u skladu sa potrebama prostora i korisnika istog, a u smislu izmjene i dopune pojedinih namjena površina, odnosno korekcija građevinskih područja i prometnih koridora. Također je potrebno korigirati određene odredbe za provođenje radi jasnije i jednostavnije provedbe istih.

**Članak 5.**

**Ciljevi i programska polazišta izmjene i dopune Plana**

Cilj izrade izmjene i dopune Plana jest da se na prostoru Općine Privlaka poveća kvaliteta življenja i omogući brža i jednostavnija realizacija planiranih sadržaja te osigura kvalitetnije i sigurnije funkcioniranje istih.

**Članak 6.**

**Popis sektorskih strategija, planova, studija i drugih dokumenata propisanih posebnim zakonima kojima, odnosno u skladu s kojima se utvrđuju zahtjevi za izradu izmjene i dopune Plana**

Osobe iz članka 8. ove Odluke obvezne su dostaviti sektorske strategije, planove, studije i druge dokumente propisane posebnim propisima kojima, odnosno u skladu s kojima utvrđuju zahtjeve za izradu izmjene i dopune Plana.

Nositelj izrade dostavlja primjerak ove Odluke tijelima i osobama iz prethodnog stavka. Uz dostavu Odluke upućuju i poziv za dostavu zahtjeva (podaci, planske smjernice i propisani dokumenti) za izradu izmjene i dopune Plana.

Tijela i osobe određene posebnim propisima iz ovog članka moraju u dostavljenim zahtjevima sukladno Zakonu odrediti važeće propise i njihove odredbe te druge stručne i ostale dokumente, na kojima temelje svoje zahtjeve na obuhvatu izmjene i dopune Plana.

Rok za dostavu zahtjeva određen je u trajanju od 15 dana od datuma primitka obavijesti o izradi izmjene i dopune Plana i ove Odluke. Ukoliko tijela i osobe određene posebnim propisima ne dostave zahtjeve u određenom roku, smatrat će se da ih nemaju. U tom slučaju moraju se u izradi i donošenju Plana poštivati uvjeti koje za sadržaj prostornog plana određuju odgovarajući važeći propisi i dokumenti.

**Članak 7.**

**Način pribavljanja stručnih rješenja izmjene i dopune Plana**

Za potrebe izrade izmjene i dopune Plana, Općina Privlaka će pribaviti u digitalnom obliku aktualnu verziju nove katastarske izmjere za područje Općine Privlaka.

U izradi će se koristiti sva raspoloživa prostorna dokumentacija koju iz područja svog djelokruga osigurava Općina Privlaka.

Druga stručna rješenja nisu predviđena za izradu ove izmjene i dopune Plana.

**Članak 8.**

**Popis javnopravnih tijela određenih posebnim propisima koja daju zahtjeve za izradu izmjene i dopune Plana te drugih sudionika korisnika prostora koji trebaju sudjelovati u izradi izmjene i dopune Plana**

Za potrebe izmjene i dopune Plana utvrđuje se popis tijela i osoba određenih posebnim propisima od kojih će se zatražiti podatci, planske smjernice i dokumenti koja daju tijela i osobe određene posebnim propisima u skladu s odredbama članka 90. Zakona o prostornom uređenju:

1. Ministarstvo poljoprivrede, Ulica grada Vukovara 78, 10000 Zagreb
2. Ministarstvo poljoprivrede, Planinska 2a, 10000 Zagreb

3. Ministarstvo regionalnoga razvoja i fondova Europske unije, Miramarska cesta 22, 10000 Zagreb

4. Ministarstvo obrane, Uprava za materijalne resurse, Trg kralja Petra Krešimira IV 1, 10 000 Zagreb

5. Hrvatske vode, Vodnogospodarski odjel za slivove južnog Jadrana, Vukovarska 35, 21 000 Split

6. Ministarstvo kulture i medija, Konzervatorski odjel u Zadru, Ilije Smiljanića 3, 23 000 Zadar

7. Općinsko komunalno društvo Artić d.o.o., Ivana Pavla II 46, 23233 Privlaka

8. Hrvatske ceste d.o.o., Nikole Tesle 14b, 23 000 Zadar

9. Županijska uprava za ceste Zadarske županije, Zrinsko-Frankopanska 10/2, 23 000 Zadar

10. Ministarstvo gospodarstva i održivog razvoja, Uprava za zaštitu prirode, Radnička cesta 80 , 10 000 Zagreb

11. Ministarstvo unutarnjih poslova, PU Zadarska, Sektor upravnih i inspekcijskih poslova, Andrije Hebranga bb, 23 000 Zadar

12. Državna uprava za zaštitu i spašavanje, Područni ured Zadar, Andrije Hebranga 11c, 23 000 Zadar

13. Ministarstvo prostornog uređenja, graditeljstva i državne imovine, Ulica Republike Austrije 20, 10 000 Zagreb

14. Zadarska županija, Upravni odjel za prostorno uređenje, zaštitu okoliša i komunalne poslove, Fra Brne Krnarutića 13/1, 23000 Zadar

15. Zadarska županija, Upravni odjel za pomorsko dobro, more i promet, Franka Lisice 77, 23000 Zadar

16. Zavod za prostorno uređenje Zadarske županije, Braće Vranjana 11, 23000 Zadar

17. Hrvatska regulatorna agencija za mrežne djelatnosti, Ulica Roberta Frangeša Mihanovića 9, 10 110 Zagreb

18. PLINACRO d.o.o., Sektor održavanja i razvoja transportnog sustava, Savska cesta 88a, 10 000 Zagreb

19. Lučka kapetanija Zadar, Liburnska obala 8, 23 000 Zadar

20. Županijska lučka uprava Zadar, Franka Lisice 77, 23 000 Zadar

21. Odašiljači i veze d.o.o., Ulica grada Vukovara 269 d, 10 000 Zagreb

22. Hrvatska elektroprivreda d.d., Elektra Zadar, Ulica kralja Dmitra Zvonimira 8, 23 000 Zadar

23. HOPS Hrvatski operator prijenosnog sustava d.o.o., Sektor za razvoj, investicije i izgradnju, Kupska 4, 10 000 Zagreb

24. HOPS Hrvatski operator prijenosnog sustava d.o.o., PRP Split , Ljudevita Posavskog 5, 21 000 Split

25. Grad Nin, Višeslavov trg 1, 23 232 Nin

26. Općina Vrsi, Dr. Franje Tuđmana 6, 23 235 Vrsi

27. Općina Vir, Trg sv. Jurja 1, 23 234 Vir

i druge ako se za to ukaže potreba tijekom izrade Plana.

Tijela i osobe iz ovog članka dužni su nositelju izrade, na njegov zahtjev, dostaviti bez naknade raspoložive podatke i drugu dokumentaciju iz njihovih djelokruga koji su potrebni za izradu Izmjena i dopuna Plana.

**Članak 9.**

**Planirani rok za izradu izmjene i dopune Plana, odnosno njegovih pojedinih faza**

Za izradu izmjene i dopune Plana planiraju se sljedeći rokovi:

(a) dostava zahtjeva tijelima i osobama za izradu izmjene i dopune Plana u roku od **8** dana od stupanja na snagu ove Odluke

(b) osobe i tijela iz članka 8. ove Odluke dužna su dostaviti zahtjeve na Plan u roku od **15** dana od dana dostave zahtjeva iz članka6.ove Odluke

(c) izrada Prijedloga izmjene i dopune Plana u roku od **60** dana od isteka roka iz prethodne alineje

(d) javna rasprava će se objaviti najmanje **8** dana prije početka javne rasprave

(e) javni uvid - u trajanju najmanje **30** dana u skladu s objavom iz prethodne alineje

(f) mjesto i vrijeme javnog izlaganja, mjesto i vrijeme uvida u Plan te rok u kojem se nositelju izrade dostavljaju pisana očitovanja, mišljenja, prijedlozi i primjedbe na prijedlog Plana biti će definirani u objavi Javne rasprave

(g) javnopravno tijelo koje je dalo, odnosno trebalo dati zahtjeve za izradu Plana u javnoj raspravi sudjeluje davanjem mišljenja o prihvaćanju tih zahtjeva, odnosno mišljenja o primjeni posebnog propisa i/ili dokumenta koji je od utjecaja na Plan

(h) izrada Izvješća o javnoj raspravi - u roku od **15** dana od proteka roka za izdavanje pisanih prijedloga i primjedbi na Plan

(i) izrada konačnog prijedloga izmjene i dopune Plana u roku od **30** dana od javnog uvida

(j) Načelnik utvrđuje konačni prijedlog Plana i upućuje isti Županijskom Zavodu za prostorno uređenje Zadarske županije radi pribavljanja mišljenja Zavoda o usklađenosti konačnog prijedloga izmjena i dopuna Plana s Prostornim planom Zadarske županije

(k) nositelj izrade dostavlja Ministarstvu zahtjev za suglasnost u pogledu usklađenosti sa Zakonom o prostornom uređenju i propisima donesenih na temelju istog

(l) nositelj izrade izmjene i dopune Plana dužan je uputiti obavijest sudionicima javne rasprave prije upućivanja konačnog prijedloga izmjena i dopuna Plana općinskom vijeću na donošenje

(m) objava Odluke o donošenju izmjena i dopuna Plana u roku od **15** dana od dana izglasavanja u „Službenom glasniku Zadarske županije“ – stupanje na snagu osmi dan od dana objave.

**Članak 10.**

**Izvori financiranja izrade izmjene i dopune Plana**

Sukladno članku 63. Zakona o prostornom uređenju, sredstva za izradu izmjene i dopune Plana osigurat će Općina Privlaka.

**Članak 11.**

**Druga pitanja značajna za izradu nacrta izmjene i dopune Plana**

Tijekom izrade i donošenja izmjene i dopune Plana nema zabrane izdavanja akata kojima se odobravaju zahvati u prostoru i građenje.

Jedan primjerak ove Odluke dostavlja se Ministarstvu prostornog uređenja, graditeljstva i državne imovine – Zavodu za prostorni razvoj, a javnost će se po objavi ove Odluke obavijestiti o izradi na mrežnoj stranici Općine Privlaka i kroz informacijski sustav putem Zavoda.

Javna rasprava o prijedlogu prostornog plana objaviti će se u dnevnom tisku te na mrežnim stranicama Ministarstva i Općine Privlaka.

Ova Odluka stupa na snagu osmog dana od dana objave u »Službenom glasniku Zadarske županije«.

NAČELNIK

Gašpar Begonja, dipl.ing.

KLASA: 350-01/22-01/01

URBROJ: 2198-28-02-22-1

Privlaka, 15. veljače 2022. godine